ثمّ انّه قد اورد علی القاضی (قدسالسره) حیث جوّز للموقوفعلیه بیع الوقف المنقطع
سونرا قاضینین سؤزونه ایشكال وارید اولوب. او مونقطیع وقفین واقیفین مولكیّتینده قالماسینا اینانماسینا رغماً موقوفهنین موقوفعلئیهم طرفیندن ساتیلماسینی جاییز بیلیب. اونون اوچونجو صورته قاییل اولماسینی فرض ائتمكله ایله بو مونافتلیلیغی دفع ائتمك مومكوندور. او موقوفعلئیهمین مولكودور، سونرا واقیفین مولكونه قاییدیر. آما مسأله بوردادیر كی بیز تصوور اولونا بیلن دؤرد قیسمی سایدیق، ایندی گؤرهسن مونقطیع وقفده موقوفهنین مالیكیّتینده ایختیلافلاری اولانلاردان بو قیسمه قاییل اولان وار یا یوخ. بو مسأله وقف كیتابینا موراجیعهده آیدینلاشار.
و دؤردونجویه اساساً (موقوفعلئیهمین نسلی كسیلندن سونرا آللاه یولوندا خرجلنسین) ظاهیر اونون حؤكمو ابدی وقفین حؤكمو كیمی اولماسیدیر. محققثانیدن نقل اولونان سؤزده بو مطلبه تصریح اولدوغونا گؤره. (او دئمیشدی: آللاه یولوندا خرجلنمك قئید اولونسا ابدی اولار.) چونكی بو دوغرودان ابدی وقفدیر. [بوردا بو سؤزه صراحتاً ایشاره ائتمهسهده] خاص موقوفعلئیهمین نسلی كسیلندن سونرا اونا صراحتاً ایشاره ائلهدیگی كیمیدیر.
سونرا، ایندییه قدر مونقطیع وقفده دئدیگیمیز سؤزلر، اوندان سونرا بطن اولمایان، آخیر بطنه گؤره ایدی. بو بطندن سونرا موقوفه، واقیفین مولكیّتینه قاییداجاق ایدی.
آما سونرالاری اولان بطنلرین ساتماسینین حؤكمو: اونلارین مونقطیع وقفه مالیك اولمادیغینیا قاییل اولورساق، دئدیگیمیز كیمی ساتا بیلمزلر. آما اونلارین مالیك اولا بیلمهسی تقدیرده، آخیر بطندن باشقالارینین حؤكمو، ابدی وقفدهكی بعضی بطنلرین حؤكمو كیمیدیر. منع ائلهدیگیمیز صورتلرده منع اولونماقدا ابدی وقفله شریك اولار و جاییز بیلدیگیمیز یئرلرده اونونلا جاییزلیكده شریك اولار. چونكی منع و جاییزلیك دلیللری موشتركدیر. هابئله ساتیلماقدان سونرا ثمنین حؤكموندهده شریكدیلر.
بؤلوم :
یازار : صمد كامران قراملكي
ara_Arab azb_Arab azb_Arab azb_Arab azb_Arab azb_Arab pbt_Arab